**Állítható terpeszű Csengelino babahordozó vásárlói tájékoztató és kezelési útmutató**

 Üdvözöllek a hordozás, ezen belül a világában. Termékeimet avatott, minőségi alapanyagból készítem.

A babahordozó rendeltetése: kb. 6-30 hós kisgyermekek testközelben tartását elősegítő eszköz, mely biztosítja a kisgyermek testi-lelki fejlődését a testkontaktus megtartásával, egészséges csípőfejlődés támogatása mellett

Az egységcsomag tartalmaz (hordozó típustól függően ) :

Csatos hordozó esetén: 1 db babahordozót, melynek része a fix vagy mobil (levehető) lapcsuklya és a kivehető derékpánt, valamint csatos hordozó esetén egyféle módon becsatlakozó vállpántot ( csak body oldalba, vagy csak popópántba), valamint a mellkas pánt, pántvédő.

Félcsatos hordozó, mei tai vagy karikás derekú mei tai hordozó esetén: a vállpánt kb. 195 cm hosszú, részben párnázott és kendő szerűen teríthető, vagy body becsatlakozástól legyező-szerűen hajtogatott, vagy 2 rétegben 195 cm hosszan összevarrott. Lapcsuklyával, kivehető derékpánttal, pántvédő. Mellkas pánt nem tartozék!

Onbu hordozó esetén a hordozónak része a pántvédő, mellkaspánt, de nem része a csuklya.

Podegi hordozó sem mobil mellkas pántot, sem derékpántot, sem csuklyát nem tartalmaz, csak pántvédő jár hozzá térítésmentesen ( ráhúzható)!

Összetétel:

Pántok: 100 % pamut Twill OEKO-TeX minősítéssel( hozott anyag esetén annak összetétele irányadó)

Body: 100 % pamut pamut Twill OEKO-TeX , illetve minőségi designer dekortextil (hozott anyagból annak összetétele az irányadó)

Heveder: polipropilen

Csatok: 6.6 acetal Duraflex

Cérna: 100% poliester Dor-Tac 20/2

Bélés: Pántokban szivacs, derékpántban plusz polifoam merevítés vagy EPDM, illeve 65%Pé-35% Pamut közbélés

Cipzár: CRB által forgalmazott

Tépőzár: Velcro/Texacro 10.000 nyitást/zárást biztosító tartós tépőzár

Tárolása: használaton kívül tegyük védőhuzatba pl. textil, vagy nem átlátszó nejlontáska, tornazsák ( nem része a hordozónak), intenzív napsütéstől , sugárzó hőtől óvjuk ( pl.autó hátsó ablakában, napoztatni tilos!)

 **Tisztítás:**

40 fokon színkímélő mosószerrel gépben mosható, centrifugálható (900 fordulatszám/ perc ).

Mosáshoz ajánlott egy textil huzatba, mosó zsákba tenni a hordozót, hogy a mosógép dobját ne verje össze a csat. Öblítőt ne használjunk, helyette ecet alkalmazható. Mosógépből kivéve, kirázva, levegőn szárítandó, szárítógép és vasaló használata szigorúan tilos!.

Mint minden textil termék, a hordozónk élettartamát is rövidíti a sűrű mosás. Javaslom mosás helyett a helyi folttisztítást langyos, szappanos vízzel, enyhe nyomkodással. ( ha vizelet, széklet, ételfoltok kerülnek rá, azt javasolt mihamarabb kézzel kiöblíteni belőle, valamint a hordozó vállpántja csupasz bőrrel ne érintkezzen, mert az izzadásgátlók, valamint az erős izzadtság is károsíthatják a szövetet ((minden szövetre igaz hosszú távon).

Vegyileg nem tisztítható!

Fehérítő használata tilos!

Tilos a napon szárítani, használatakor kerüljük az intenzív napsütést, mely az alapanyag színét jelentősen fakítja, annak pamut és OEKO-Tex jellegéből eredően.

Biztonsági előírás

Első használat előtt feltétlen olvasd el a használati útmutatót! Először tükör előtt gyakorolj, vagy kérj segítséget valakitől, míg nem vagy biztos a mozdulatokban.

Soha ne hagyd felügyelet nélkül gyermekedet a hordozóval játszani, mert a pántok fulladást okozhatnak, a csatok becsíphetik a kezét, a csuklya madzagja a nyaka köré tekeredhet! Nem játékszer! Kisállat szállítására nem alkalmas!

Használat előtt mindig bizonyosodj meg a csatok, pántok épségéről, illetve, hogy a megfelelő helyre csatoltad azokat! Ha bármi hibát észlelsz, ne használd, szavatossági időn belül (2 év) fordulj a készítőhöz!

Felvételkor a popó/vállpánton, illetve a derékpánton levő gumin vagy textil bújtatón mindig húzd át a csatot a hevederrel! Sose kapcsold ki a derékcsatot, vagy vállpánt csatot hordozás közben!

Csak annyira húzd meg a pántokat, hogy az ne legyen túl szoros, de felvéve a testtől ne távolodjon el (ne lógjon)!

A hordozó maximum 20 kg súlyú gyermek hordozására alkalmas, használatakor vedd figyelembe a saját teherbíró képességed, egészségügyi állapotod! Hordozás közben gyermeked hirtelen mozdulata kibillenthet az egyensúlyodból! Hordozott babával testedzést kizárólag speciálisan erre kiképzett személy irányításával (pl. Maminbaba, Kanga Training oktató) végezz, ezen kívül a hordozó nem sporteszköz! Miközben hordozol, ügyelj arra, hogy gyermeked orra, szája ne legyen eltakarva, légútjai szabadok legyenek, elengedhetetlen a baba folyamatos monitoringja! Háti hordozott baba háton való etetése mindenki saját felelőssége, készítőt felelősség nem terhel!

A termék használata során keletkezett sérülésekért, károkért felelősség sem a készítőt, sem a forgalmazót nem terheli! Gyermeked biztonságos hordozása az őt hordozó személy felelőssége!

Kérlek, használaton kívül a csuklyát tekerd le vagy vedd le, kerülve így az esetleges beakadás esélyét pl.liftajtók, faágak, kutyuli vadászösztöne, stb., illetve ne engedd, hogy gyermeked azzal játsszon, ne hagyd felügyelet nélkül a hordozódat a babával (pl. hordozón altatás, hordozóval betakarás).

**Jótállás (garancia)**

A termék használata kb. 6-8 hónapos kortól (amikor a baba önállóan ülni tud) 20 kg-ig ajánlott.

A termékre 1 év jótállást vállalok rendeltetésszerű használat mellet. A hozott anyagból készített hordozókon a garancia nem terjed ki a nem varrás mentén keletkező szálhibákra és sérülésekre, pl. szálcsúszás. A jótállás feltétele a pántvédő használata, valamint a jótállási jegy bemutatása, , annak hiányában a számla megléte és bemutatása!

Nem terjed ki a jótállás, illetve szavatosság:

- a termék színének fakulása,

- Heveder kopására, rongálására

- a nem- rendeltetésszerű használatból adódó sérülések esetén (pl. szúró, bökő tárgyakba beakadás, kisállat- általi rágcsálás, szakadás, gyermek általi pántrágás, nap okozta fakulás, maró hatású tisztítószerek okozta foltok, sérülések , táskapánt ismételt koptató tevékenysége által okozott sérülések, laza hordásból eredő derékpánt deformáció, vállpánt belső felének kopása, derékpánt külső –belső felületének kopása, szakadása esetén) - a tépőzár szerkezetében esett sérülések, pl. szakszerűtlen derékpánt- kihúzás és terpeszállítás ( terpeszállításkor a két tépőzár felet el kell választani és a két fél közé egy lapos fakanalat behelyezve a kívánt magasságba és szélességbe állítható a derékpánt) stb. esetén. - Nem kisállat hordozó eszköz! - cipzár hiba esetén a cipzár végeinek elfoszlására

Figyelem! Mindig használd a pántvédőt!

Ezen kívül javaslom, hogy táska pántját olyan hosszan engedd le, hogy ne súrolja ismételten a hordozód, ne nyomja a babádat! ( övtáskád pántjait húzd szorosra, lényeg az ismételt dörzsölő mozgás elkerülése)

Egy-egy pántsérülés súlyos hibát okozhat a hordozón!

A csatokra\* élettartam garanciát vállalok! ( egy hordozó élettartama addig tart, ameddig a hordozó anyag el nem öregszik, el nem szakad. (\* kivéve, ha a csatok, létracsatok törése amiatt következik be, hogy pl.rácsukták a kocsiajtót, ráléptek, áthajtottak rajta, stb, mely nem tartozik a jótállás/szavatossági körbe).

Sávoly hordozók ( kendős hordozók sávoly pántja, sávoly alkatrésze) kihordása normál használat mellett kb. 2-2,5 év. ( értelem-szerűen az intenzív és nem rendeltetés-szerű használat, helytelen tárolás csökkenti, a megkímélés, helyes tárolás növeli annak élettartamát.

Cipzáros modelleknél a cipzárt és az oldalsó finomhangoló behúzót , derékpánt áthelyezéssel és oldalbehúzóval állítható modelleknél kizárólag tehermentes állapotban állítsd a magasságot! A nem megfelelő módon történt magasság beállítás esetén a hordozóban keletkezett károkért a felelősség a használót terheli.

Garancia körből kizáró tevékenységnek tekinthető a szándékos rongálás, a nem a gyártó vagy szakszervize általi javítás! Vállpántok épségéért használj pántvédőt!

A body szélesség állításakor a derékpánt nyílásba helyezett horgas tépőzárat fogd le (javasolt egy kartonlap, vagy műanyag keverő lapát használata a tépőzár összetapadásának megelőzésére), soha ne tépd, hanem finom mozdulatokkal állítsd a gyermek terpeszéhez szükséges méretre! Mindig győződj meg róla, hogy a horgas tépőzár pontosan illeszkedik a bolyhos tépőzár félhez, illetve a pontos illesztés után kézzel nyomd a két tépőzár felet össze! A nem megfelelő illesztésből adódó hordozó bolyhosodás miatt a készítőt felelősség nem terheli!

Derékpánt felvételkor fontos, hogy szorosra húzd a derékpántot (a párnázott rész összefogása után húzd meg a hevedert, kivezetve ezzel a feszültséget a derékpántból)! A nem megfelelő módon meghúzott derékpánt deformációért a készítőt felelősség nem terheli, nem tekinthető garanciális problémának!

 Jótállási időn belül megrendelt javítások esetén ( amennyiben a hiba felismerését követően azt a Fogyasztó megelőlegezi a szállítási ktg-et, melyet a Szolgáltató visszatérít a Fogyasztónak, amennyiben a sérülést az észleléstől számított 2 hónapon belül bejelentette) sérülés a jótállási körbe tartozik, jótállási időn belül.

Ezen kívül a termék szállítási költsége a javítási helyre és a fogyasztóhoz visszajuttatás során felmerülő díjak a fogyasztót terhelik. Amennyiben a javítás a jótállási és szavatossági körön túl mutat, a javítás ktg-ről a Szolgáltató a Fogyasztónak árajánlatot küld.

Készítő/ Szolgáltató adatai: Molnár- Gulyás Anikó E.V. „kisadózó”

Székhely: 5742 Elek, Kölcsey utca 88

www.csengelino.hu csengelino@gmail.com Tel:70/456-0541

adószám: 66633477-1-24